Kọ àfikún fún ìpínrọ̀ yìí - Lẹ́yìn tí wọ́n kùnà láti gba Savannah, Georgia, lábẹ́ ìdarí Ọ̀gágun Benjamin Lincoln, Ẹgbẹ́ Ọmọ Ogun Gúúsù ti Orílẹ̀-èdè Amẹ́ríkà padà sí Charleston, South Carolina. Ọ̀gágun Sir Henry Clinton kó àwọn ọmọ ogun rẹ̀ lọ, ó sì yí ìlú náà ká níbi tí ẹgbẹ́ ọmọ ogun Lincoln sá pa mọ́ sí, ó sì gé gbogbo àǹfààní tí Ẹgbẹ́ Ọmọ Ogun Ilẹ̀ Amẹ́ríkà ní láti rí ìrànlọ́wọ́ gbà. Ṣáájú kí Lincoln tó ju ara rẹ̀ sílẹ̀, ó ti fi àwọn ìsọfúnni ránṣẹ́ sí Ọ̀gágun Washington àti Ilé Ìgbìmọ̀ Aṣòfin Ilẹ̀
tó ń béèrè fún ìrànlọ́wọ́. Ní ìparí oṣù April ọdún 1780, Washington rán Ọ̀gágun deKalb lọ pẹ̀lú ẹgbẹ̀rún kan ó lé irínwó ọmọ ogun Maryland àti Delaware. Àwọn ọmọ ogun Maryland ló wà lára àwọn ọmọ ogun tó pọ̀ jù nínú àwọn ọmọ ogun yìí.